Foto: Shutterstock (Ilustracija)

ZAGREBAČKA policija privela je pet osoba pod sumnjom da su djevojčicu mlađu od 15 godina prodali u roblje, prisiljavali je na težak tjelesni rad i na spolne odnose.

Za kaznena djela trgovanja ljudima, spolne zlouporabe djeteta mlađeg od 15 godina i spolnog odnošaja bez pristanka osumnjičene su dvije muške osobe u dobi od 38 i 41 godine, dvije ženske osobe u dobi od 33 i 41 godine, te jedan maloljetnik.

Kako je priopćila PU zagrebačka, roditelji djevojčice su je 9. studenog ove godine za novac prodali roditeljima maloljetnog osumnjičenika, i to kako bi postala njegova supruga.

Tekst se nastavlja ispod oglasa

Nakon prodaje, roditelji maloljetnog osumnjičenika prisiljavali su žensko dijete na težak fizički rad, a maloljetni osumnjičenik ju je silovao.

Po dovršetku kriminalističkog istraživanja, osumnjičeni su predani pritvorskom nadzorniku dok je Županijskom državnom odvjetništvu u Zagrebu podnesena kaznena prijava.